Keppnislið Akraneskaupstaðar í Útsvarþætti RUV í gærkveldi vann góðan sigur á Reykjanesbæ ; með 108 stigum gegn 89 . Keppnin var jöfn og spennandi allt frá upphafi til enda og var það ekki fyrr en í blálokin sem úrslitin réðust . Frammistaða Skagamanna var til fyrirmyndar nú sem áður , en liðið er skipað þeim Sigurbjörgu Þrastardóttur , Þorkeli Loga Steinssyni og Valgarði Lyngdal Jónssyni . Óvíst er hvort þátttöku Reykjanesbæjar sé lokið þennan veturinn , þar sem tvö stigahæstu tapliðin komast áfram í átta liða úrslit . Næstkomandi föstudag keppir lið Borgarbyggðar við Seltjarnarnes .